**מערך שיעור: שש דפיקות**

**הקדמה למורה:**

**לפניך עבודה מונחית מפורטת מאוד, ללימוד הקטע 'קול דודי דופק ' מאת הרב סולובייצ'יק.**

**מצורפים קטעי-עזר רבים ומעשירים, עם שאלות מנחות.**

**באדום מובאות תשובות, המיועדות כמובן, לעיני המורים בלבד.**

**העבודה משלבת ידע הסטורי וספרותי רלוונטי ומעניין. חסרונה הוא היקפה הגדול. לא תמיד נוכל להקדיש זמן כה רב ללימוד קטע קטן יחסית.**

**ההצעות האפשריות הן: א. להשתמש בגמישות בחומרים, חלקם כעבודה עצמית וחלקן בהוראה פרונטלית, אפשר גם תוך השמטת מקורות או אזכורם בעל פה בקיצור.**

**ב. מתן הלימוד כעבודה להערכה חלופית על הפרק. אפשר תוך השמטת חלק מן המקורות ו/או דרישה מן התלמידים למציאת מקורות נוספים.**

**ג. חלוקת ששת הנושאים (או השאלות, לנוכח הבדלי ההיקף בין ששת הנושאים) המנחות לקבוצות , ואז לימוד משותף בכיתה (שיטת ג'יקסו).**

**שלב א - הקדמה**

עמוד 205

קטע הקדמה:

שאלות מבוא:

1. מה איפיין את השנים לפני הקמת המדינה?

השואה.

1. מה גרמו אירועים אלו ליהודים מבחינה אמונית?

ספקות באמונה בשל תחושת הסתר הפנים.

1. א. מה רצה 'השטן' לעשות לדברי הרב סולובייצ'יק,

ב. מה היו כביכול 'נימוקי' השטן?

לגרום להתנצר, הן בגלל האפשרות להינצל כך, והן בשל אבדן האמונה.

1. א. מהו היחס בין אירועים אלו להקמת המדינה?
2. איזו מילה (1) בדברי הרב סולובייצ'יק מבטאת זאת?

ניגוד, המילה : פתאום.

1. באיזו מילה מציין הרב סולובייצ'יק את הקשר בין שני האירועים במשפט המודגש?

צטטו מילה בודדת.

עקב.

1. א. כיצד מתחילה הפרשה השלישית בספר דברים?

ב. לפי זה, הציעו פרשנות נוספת לקשר בין שנות הבלהות ותקומת המדינה.

ג. כיצד נסביר קשר זה?

א." וְהָיָה עֵקֶב תִּשְׁמְעוּן אֵת הַמִּשְׁפָּטִים הָאֵלֶּה וּשְׁמַרְתֶּם וַעֲשִׂיתֶם אֹתָם וְשָׁמַר יְהוָה אֱלֹהֶיךָ לְךָ אֶת הַבְּרִית וְאֶת הַחֶסֶד אֲשֶׁר נִשְׁבַּע לַאֲבֹתֶיךָ.

ב. סיבה ומסובב

ג. בנגלה, אומות העולם ריחמו עלינו, ורצו לתת לנו מדינה. הניצולים מן השואה רצו לברוח לאירופה. דעת הקהל הופנתה נגד בריטניה שמנעה מיהודים מפלט, בריטניה הייתה מותשת לחלוטין ממלחמת העולם השניה, ולא היה לה כח עוד לקונפליקטים (גם בהודו למשל). בדברי הרב סולובייצ'יק מודגש יותר הפן הנסתר, החמלה של ה' על ישראל. ישנה כאן סיבתיות כפולה , מושג הנלמד בתנ"ך.

**שלב ב - הקדמה לקטע 'קול דודי דופק'**

**קראו את הציטוטים הבאים והשיבו על השאלות. חשבו במהלך הדברים, מהו המסר של כל אחד מהם, ומהו היחס בינו להקמת המדינה?**

**א. הנצרות והקמת המדינה**

1. התבוננו בתמונה הבאה, וקראו את הקטע מויקיפדיה.



מאת Ingsoc - https://commons.wikimedia.org/wiki/File:Ecclesia\_et\_synagoga.jpg, CC BY-SA 2.5, <https://commons.wikimedia.org/w/index.php?curid=45602768>

**אקלזיה וסינגוגה** ([לטינית](https://he.wikipedia.org/wiki/%D7%9C%D7%98%D7%99%D7%A0%D7%99%D7%AA): **Ecclesia et Synagoga**) היה מוטיב חזותי ב[אמנות ימי הביניים](https://he.wikipedia.org/wiki/%D7%90%D7%9E%D7%A0%D7%95%D7%AA_%D7%99%D7%9E%D7%99_%D7%94%D7%91%D7%99%D7%A0%D7%99%D7%99%D7%9D) הכנסייתית.



סינגוגיה ואקליזה (שיחזור), [בית התפוצות](https://he.wikipedia.org/wiki/%D7%91%D7%99%D7%AA_%D7%94%D7%AA%D7%A4%D7%95%D7%A6%D7%95%D7%AA)

ה[יהדות](https://he.wikipedia.org/wiki/%D7%99%D7%94%D7%93%D7%95%D7%AA) וה[נצרות](https://he.wikipedia.org/wiki/%D7%A0%D7%A6%D7%A8%D7%95%D7%AA) מתוארות בצורת שני [פסלים](https://he.wikipedia.org/wiki/%D7%A4%D7%99%D7%A1%D7%95%D7%9C) או [ציורים](https://he.wikipedia.org/wiki/%D7%A6%D7%99%D7%95%D7%A8) של נשים שהן בו בזמן יריבות ואחיות. **אקלזיה**, המסמלת את הנצרות, מתוארת כאישה עטורה ב[כתר](https://he.wikipedia.org/wiki/%D7%9B%D7%AA%D7%A8) מלכות, ואוחזת בידה האחת[צלב](https://he.wikipedia.org/wiki/%D7%A6%D7%9C%D7%91) ובידה השנייה גביע [יין](https://he.wikipedia.org/wiki/%D7%99%D7%99%D7%9F); **סינגוגה**, המסמלת את היהדות, מוצגת כאשר עיניה מכוסות וכתרה נופל, ואוחזת בידה האחת במטה שבור ובידה האחרת את [לוחות הברית](https://he.wikipedia.org/wiki/%D7%9C%D7%95%D7%97%D7%95%D7%AA_%D7%94%D7%91%D7%A8%D7%99%D7%AA) המטים לנפול.

אקלזיה מסמלת את ניצחון הנצרות המחזיקה באמת האלוהית, וכניגוד לה מוצגת סינגוגה כדמות מובסת, וזאת בהתאם להשקפה הנוצרית לפיה [בחירת עם ישראל](https://he.wikipedia.org/wiki/%D7%91%D7%97%D7%99%D7%A8%D7%AA_%D7%A2%D7%9D_%D7%99%D7%A9%D7%A8%D7%90%D7%9C) היא עתה [בחזקתה הבלעדית של הכנסייה](https://he.wikipedia.org/wiki/%D7%AA%D7%90%D7%95%D7%9C%D7%95%D7%92%D7%99%D7%99%D7%AA_%D7%94%D7%97%D7%99%D7%9C%D7%95%D7%A4%D7%99%D7%9F) והנצרות מהווה את עם ישראל האמיתי והיחיד, בעוד שהיהודים שלא קיבלו את ישו איבדו את מעמדם לפני האל. לוחות הברית המושפלים מסמלים את [הברית הישנה](https://he.wikipedia.org/wiki/%D7%94%D7%91%D7%A8%D7%99%D7%AA_%D7%94%D7%99%D7%A9%D7%A0%D7%94) שכרת אלוהים עם היהודים, שהושלמה, פקעה ותמה והברית החדשה באה על מקומה... עיניה המכוסות של סינגוגה לעומת עיניה הגלויות של אקלזיה מקורם באלגוריה של [פאולוס](https://he.wikipedia.org/wiki/%D7%A4%D7%90%D7%95%D7%9C%D7%95%D7%A1) ב[איגרת השנייה אל הקורינתים](https://he.wikipedia.org/wiki/%D7%94%D7%90%D7%99%D7%92%D7%A8%D7%AA_%D7%94%D7%A9%D7%A0%D7%99%D7%99%D7%94_%D7%90%D7%9C_%D7%94%D7%A7%D7%95%D7%A8%D7%99%D7%A0%D7%AA%D7%99%D7%9D):

וְלֹא כְמשֶׁה אֲשֶׁר נָתַן מַסְוֶה עַל־פָּנָיו פֶּן־יַבִּיטוּ בְּנֵי יִשְׂרָאֵל אֶל־סוֹף מַה־שֶּׁסּוֹפוֹ לְהִבָּטֵל׃ אֲבָל נִטַּמְטְמוּ דֵעוֹתֵיהֶם כִּי עַד־הַיּוֹם הַזֶּה בְּקָרְאָם הַבְּרִית הַיְשָׁנָה נִשְׁאָר הַמַּסְוֶה הַהוּא וְלֹא־גֻלָּה עָלֶיהָ כִּי לֹא יוּסַר כִּי אִם־בַּמָּשִׁיחַ׃ עַד־הַיּוֹם הַזֶּה הֵם קֹרְאִים אֶת־משֶׁה וְהַמַּסְוֶה מֻנָּח עַל־לִבָּם: אַךְ בְּעֵת שׁוּבָם אֶל־הָאָדוֹן יוּסַר הַמַּסְוֶה׃... וַאֲנַחְנוּ כֻלָּנוּ רֹאִים בַּמַּרְאָה אֶת־כְּבוֹד הָאָדוֹן וּפָנֵינוּ מְגֻלִּים

2. מהו העיקרון הנוצרי המובע כאן לגבי מצבם של בני ישראל?

הברית בין ישראל לה' הופרה. הנבחרים הם מעתה הנוצרים. עם ישראל חייב לסבול עד שיכיר באותו האיש.

3. עיינו בתחילת הפטרת פרשת עקב:

**יד** וַתֹּאמֶר צִיּוֹן, עֲזָבַנִי יְהוָה; וַאדֹנָי, שְׁכֵחָנִי.  **טו** הֲתִשְׁכַּח אִשָּׁה עוּלָהּ, מֵרַחֵם בֶּן-בִּטְנָהּ; גַּם-אֵלֶּה תִשְׁכַּחְנָה, וְאָנֹכִי לֹא אֶשְׁכָּחֵךְ.  **טז** הֵן עַל-כַּפַּיִם, חַקֹּתִיךְ; חוֹמֹתַיִךְ נֶגְדִּי, תָּמִיד.  **יז** מִהֲרוּ, בָּנָיִךְ; מְהָרְסַיִךְ וּמַחֲרִיבַיִךְ, מִמֵּךְ יֵצֵאוּ.  **יח** שְׂאִי-סָבִיב עֵינַיִךְ וּרְאִי, כֻּלָּם נִקְבְּצוּ בָאוּ-לָךְ; חַי-אָנִי נְאֻם-יְהוָה, כִּי כֻלָּם כָּעֲדִי תִלְבָּשִׁי, וּתְקַשְּׁרִים, כַּכַּלָּה.  **יט** כִּי חָרְבֹתַיִךְ וְשֹׁמְמֹתַיִךְ, וְאֶרֶץ הֲרִסֻתֵךְ:  כִּי עַתָּה תֵּצְרִי מִיּוֹשֵׁב, וְרָחֲקוּ מְבַלְּעָיִךְ.

1. מהי הטענה של ציון? מהם נימוקיה?

ה' עזב אותנו. ראיה היא המצב הגרוע וטענות הגויים (נוצרים?)

1. מהי תשובת ה'?

לעולם לא אעזוב אותך.

1. שני האירועים המכוננים עליהם דובר בהקדמה, מחזקים כל אחת טענה. איזה מחזק את טענת ציון, ואיזה את מענה ה'.

השואה את 'עזבני ה' , והתקומה את מענה ה'.

4.לסיכום: מה עשתה הקמת המדינה לטענה הנוצרית וכיצד?

הטענה הנוצרית על הגזרה האלוקית על סבל ישראל הופרכה.

להעשרה: <http://www.nrg.co.il/online/54/ART2/534/266.html>

**ב. חוק השבות ומשמעותו.**

לפניכם חלק מן הערך 'חוק השבות' בויקיפדיה.:

1. **קראו את הקטע.**

**חוק השבות, תש"י–1950** הוא הביטוי החוקי המרכזי להיותה של [מדינת ישראל](https://he.wikipedia.org/wiki/%D7%9E%D7%93%D7%99%D7%A0%D7%AA_%D7%99%D7%A9%D7%A8%D7%90%D7%9C) [מדינת העם היהודי](https://he.wikipedia.org/wiki/%D7%9E%D7%93%D7%99%D7%A0%D7%AA_%D7%94%D7%A2%D7%9D_%D7%94%D7%99%D7%94%D7%95%D7%93%D7%99) כולו. החוק התקבל ב[כנסת](https://he.wikipedia.org/wiki/%D7%94%D7%9B%D7%A0%D7%A1%D7%AA) ב-[5 ביולי](https://he.wikipedia.org/wiki/5_%D7%91%D7%99%D7%95%D7%9C%D7%99) [1950](https://he.wikipedia.org/wiki/1950) ([כ' בתמוז](https://he.wikipedia.org/wiki/%D7%9B%27_%D7%91%D7%AA%D7%9E%D7%95%D7%96) [**ה'תש"י**](https://he.wikipedia.org/wiki/%D7%94%27%D7%AA%D7%A9%22%D7%99)**),** בעקבות יוזמה של [חבר הכנסת](https://he.wikipedia.org/wiki/%D7%97%D7%91%D7%A8_%D7%94%D7%9B%D7%A0%D7%A1%D7%AA) [זרח ורהפטיג](https://he.wikipedia.org/wiki/%D7%96%D7%A8%D7%97_%D7%95%D7%A8%D7%94%D7%A4%D7%98%D7%99%D7%92) ממפלגת "[הפועל המזרחי](https://he.wikipedia.org/wiki/%D7%94%D7%A4%D7%95%D7%A2%D7%9C_%D7%94%D7%9E%D7%96%D7%A8%D7%97%D7%99)". החוק מעניק לכל יהודי שהביע את רצונו להשתקע בישראל את הזכות לעלות לישראל ולקבל [תעודת עולה](https://he.wikipedia.org/wiki/%D7%AA%D7%A2%D7%95%D7%93%D7%AA_%D7%A2%D7%95%D7%9C%D7%94)... בהתאם ל[חוק האזרחות](https://he.wikipedia.org/wiki/%D7%97%D7%95%D7%A7_%D7%94%D7%90%D7%96%D7%A8%D7%97%D7%95%D7%AA_(%D7%99%D7%A9%D7%A8%D7%90%D7%9C)) הישראלי תעודת עולה מזכה מיידית ב[אזרחות](https://he.wikipedia.org/wiki/%D7%90%D7%96%D7%A8%D7%97%D7%95%D7%AA) ישראלית.

חוק השבות הונח על שולחן הכנסת ביוני 1950[[2]](https://he.wikipedia.org/wiki/%D7%97%D7%95%D7%A7_%D7%94%D7%A9%D7%91%D7%95%D7%AA#cite_note-2). אישור החוק נקבע לישיבה **חגיגית** של הכנסת ב-[כ' בתמוז](https://he.wikipedia.org/wiki/%D7%9B%27_%D7%91%D7%AA%D7%9E%D7%95%D7%96), יום פטירתו של [הרצל](https://he.wikipedia.org/wiki/%D7%94%D7%A8%D7%A6%D7%9C) והחוק אושר בישיבה פה אחד.

1. כתבו בלשונכם את תוכן חוק השבות.

כל יהודי רשאי לעלות לארץ ולקבל בה תושבות.

1. הוכיחו את חשיבותו בעיני מיסדיו משלושת הקטעים המודגשים בקו.

החוק נחקק פה אחד, בישיבה חגיגית, כבר כשנתיים לאחר קום המדינה.

1. לסיכום: מהי חשיבותו של חוק השבות לדעתכם? התייחסו גם לשנים שקדמו לו.

כל יהודי רשאי למצוא מפלט בארץ. לו הייתה אפשרות זו עומדת בפני יהודי אירופה ב1939 רבים היו נצלים מן השואה...

1. **לב מלכים ושרים..**

לפניכם חלוקת הקולות בהצבעה על הקמת מדינת ישראל. לשם העברת ההחלטה היה נחוץ רוב של שני שליש.

1.התבוננו בחלוקת ההצבעה לפי הארצות השונות.



2. התבוננו בשורה הראשונה של המדינות התומכות. מה יוצא דופן לאור הקטע הבא?

ב-1945 השתתפו 50 מדינות ב[ועידת סן פרנסיסקו](https://he.wikipedia.org/w/index.php?title=%D7%95%D7%A2%D7%99%D7%93%D7%AA_%D7%A1%D7%9F_%D7%A4%D7%A8%D7%A0%D7%A1%D7%99%D7%A1%D7%A7%D7%95&action=edit&redlink=1), שבה הוחלט רשמית על הקמת "[ארגון האומות המאוחדות](https://he.wikipedia.org/wiki/%D7%90%D7%A8%D7%92%D7%95%D7%9F_%D7%94%D7%90%D7%95%D7%9E%D7%95%D7%AA_%D7%94%D7%9E%D7%90%D7%95%D7%97%D7%93%D7%95%D7%AA)" (האו"ם). מקום מושבו של האו"ם נקבע ב[ניו יורק](https://he.wikipedia.org/wiki/%D7%A0%D7%99%D7%95_%D7%99%D7%95%D7%A8%D7%A7), והוא שימש במשך שנים רבות זירת מאבק בין שני הגושים. ארצות הברית וברית המועצות ניצלו תכופות את זכות הווטו שלהן כדי לבטל החלטות הנוגדות את האינטרסים שלהן. בהצבעות באו"ם גייסו שני הגושים את שאר מדינות העולם לצדם. (ויקיפדיה, ערך 'המלחמה הקרה').

ארה"ב וברית המועצות הסכימו ביניהן!

2ב. שאלת רשות למתקדמים: תמיכתה של ברית המועצות גרמה גם את תמיכתן של מדינות שהיו באותה עת תחת חסותה, מבלי קשר לדעתן. זהו ברשימת התומכות כמה מהן.

אוקראינה, בלארוס, פולין, צ'כוסלובקיה.

3. האם תמיכת ברית המועצות, באמצעות נציגה גרומיקו, הייתה צפויה?

היעזרו בקטע השיר הבא :

"לגרומיקו אנדריי

לייק סכסס קרית או"ם

תודה.

אין מילים.

הישוב עוד המום" (הטור השביעי, נתן אלתרמן).

הפתעה מוחלטת. סטאלין שליט רוסיה היה אנטישמי ורדף ציונים.

1. כיצד ניתן להבין את התמיכה המפתיעה של רוסיה? היעזרו בקטע הבא:

הטיהורים שערך השלטון הסובייטי בקרב האליטה היהודית בברית המועצות, ומסע הרדיפות שהוא ניהל נגד התנועות הציוניות בארצות הגוש הסובייטי החל מקיץ 1948, לא הפריעו לסטלין ולהנהגה הסובייטית לתמוך בהקמת מדינה יהודית בארץ ישראל, כאשר הם העריכו, שזה תואם את האינטרסים הגלובאליים של ברית המועצות. בשנים 1947–1949 העניקו ברית המועצות ומדינות הגוש הסובייטי תמיכה מדינית בלתי מסויגת להקמת מדינת ישראל ולביסוסה. תמיכת הגוש הסובייטי איפשרה את קבלת [תוכנית החלוקה](https://he.wikipedia.org/wiki/%D7%AA%D7%95%D7%9B%D7%A0%D7%99%D7%AA_%D7%94%D7%97%D7%9C%D7%95%D7%A7%D7%94" \o "תוכנית החלוקה) על ידי עצרת האו"ם, והעניקה סיוע רב ערך לתנועה הציונית ולמדינת ישראל במאבקים המדיניים שהם ניהלו במהלך [מלחמת העצמאות](https://he.wikipedia.org/wiki/%D7%9E%D7%9C%D7%97%D7%9E%D7%AA_%D7%94%D7%A2%D7%A6%D7%9E%D7%90%D7%95%D7%AA). ברית המועצות גם איפשרה למדינות בגוש הסובייטי להעניק סיוע צבאי חיוני ליישוב היהודי ולמדינת ישראל במהלך המלחמה. המדיניות הסובייטית כלפי המדינה היהודית בראשית דרכה לא נבעה מ"אהבת מרדכי". ההנהגה הסובייטית חתרה לנצל את חלוקת א"י, ואת המלחמה הישראלית-ערבית, כדי להחליש את הנוכחות הצבאית ואת ההשפעה של בריטניה במזרח התיכון, לערער את היציבות של המשטרים הערביים השמרניים באזור, ולהקל על חדירת השפעה קומוניסטית לתוכו. (ויקיפדיה ערך סטלין)

הרוסים רצו להחליש עוד את בריטניה, אויבתם האידיאולוגית.

1. האם לדעתכם לאור האמור תמיכת רוסיה בהקמת המדינה הייתה נס?

כן. אמנם נסתר. הסבר אנושי איננו סותר תכנון אלוקי. סיבתיות כפולה.

1. **מעטים מול רבים**

הערבים לא קבלו את תכנית החלוקה ופלשו לגבולות המדינה היהודית המיועדת.

1. טרם המלחמה כתב אלתרמן ב'טור השביעי':

"נכונים מפקדיה!

שכיריה הוכנו!

משאת לב פחותיה: סכין בחזה.

למדינת היהודים... וברוך שהחיינו וקיימנו והגיענו לזמן הזה!

אם הדרך הזו נועדה לה מערש

למדינת ישראל

היא תלך בה עד תום!

עוד יראה העולם: את לבו של הפרס

תרטש היונה הנולדת היום!

1. מהו 'פחה'?
2. מהם מניעי הלוחמים הערבים לטענתו?
3. מהי מטרת המלחמה שלהם?
4. מהם יחסי הכוחות בין הצדדים הלוחמים לדעת המשורר? הוכיחו.
5. שליט מקומי. דוגמאות: נחמיה והשיר על מונטיפיורי הדן ב'פחה הנבזה'.
6. שכירים ולא לוחמי שחרור.
7. רצח.
8. יונה לעומת פרס, חלשים מול חזקים אך החלשים ינצחו!
9. עיינו בקטע הבא (מתוך הערך 'גבולות החלוקה' בויקיפדיה):

"תכנית החלוקה לא יושמה במלואה... אם כי בעקבותיה הוקמה מדינת ישראל שזכתה להכרה בינלאומית נרחבת.. גורמים מרכזים היו דחייתה על ידי ערביי... שפתחו במלחמה כדי לסכל את יישומה.. ונחרצות היישוב היהודי וישראל אחר כך, שלא... לוותר על הישגיה הטריטוריאלים בשדה המערכה".

היעזרו בסרטון

<https://www.youtube.com/watch?v=xuPmSYxkNsE>

והשיבו: במה נשכרה ישראל מהפרת החלטת החלוקה?

כפרעה, הכבדת הלב הזיקה לשליטי ערב. ישראל זכתה בשטחים רבים שלא הכללו בתכנית החלוקה.

1. סיכום: מה היו יחסי הכוחות ערב פתיחת מלחמת השחרור, ומה היו תוצאותיה?

מעטים זכו מול רבים בניצחון מוחץ ומרחיב גבולות.

1. לפניכם קטע מן השיר 'הקבר ביער' של אורי צבי גרינברג.

להכרות:

<https://www.youtube.com/watch?v=TDzmAxDg3Gc>

*אולר רוצח אבי בידי.*

אני לאבי:  
אבי הקדוש ביער הנכרי בשלג,  
בשם הצער שבי, בשם הזעם, בשם א-לוהי הנקמה  
אני בנך-בכורך בא ממרחק בשלג ברוב סהר  
לגאול את דמך.  
אני שופט מצווה: ברך בקול רם בשם ומלכות  
פה ביער הנכרי בשלג ברב סהר:  
- ברוך אתה יי א-לוהינו מלך העולם  
אשר קידשנו במצוותיו וציוונו דם תחת דם  
נפש תחת נפש

אני מברך ואבי עונה לי בקול.  
דומייה. הרבה מאוד שלג וסהר - -

יער ושלג וסהר.. אני לאבי:  
שלום עליך אבי הקדוש, נוחה בשלום.  
אני הולך לדרכי  
מכל הדרכים אני הולך ירושלימה  
לטעת שורק בתוך כרמי  
אני ההמשך לך בישראל  
ברכתך אתי זעמי אתי וכוחי אתי  
עיניים שראו גויים ומגור למדו דעת:  
**לא קידוש השם - כי אם מלחמת השם**קודש ישראל - בירושלים לגבורות  
אמן.

1.מהו השינוי ההסטורי שמחוללת ההליכה לירושלים?

בססו את דבריכם על הקטע המודגש.

מעבר מנכונות למות על קידוש ה', לנקמה אקטיבית של דם יהודי שפוך.

1. ישראל ויהדות העולם
2. קראו את הקטע הבא :

(דודי אגון , מאת אפרים קישון

פורסם על ידי משרד החינוך

<https://www.google.co.il/search?q=הדוד+אגון&rlz=1C1CHZL_iwIL731IL731&oq=הדוד+אגון&aqs=chrome..69i57.3384j0j8&sourceid=chrome&ie=UTF->

ברשות משפחת קישון.

מה ההבדל? / אפרים קישון

דודי אגון הוא יהודי טוב. אבל אין פירושו שמן הסתם גם ציוני הוא. כשעליתי לארץ לפני חמש שנים הוא בדיוק נסע לארה"ב שבניו יורק. לא משום טינה לישראל, אלא משום מה הוא חשב, שסוחר זריז כמוהו אינו צריך אלא לרדת מן האנייה, והדולרים יתחילו מעצמם להתגלגל לכיסיו. זה אגב, קרה בדיוק כך. מה נשאר לנו לעשות? כתבנו לו בזעם, שכאן לא כל כך קל, אבל אין אנו מרגישים מחסור בשום דבר. מה נשאר לו? הפסיק לשלוח חבילות.

הניגודים החריפו כשביקרנו בשנה שעברה בידידתנו הגדולה. דודי אגון אירח אותנו בביתו היפה, והשפיע עלינו רוב אהבה. באמת. רק שאלת המזרח התיכון הפרידה בינינו. כלומר, דודי לא נסוג כחוט השערה מעמדתו הנייטראלית כלפי ישראל:

"אני תורם לך כל שנה," אמר "אך אינני יודע מה יש לך שם שאין לי פה?"

"אני מרגיש שם מצוין" אמרתי.

"גם אני" אמר אגון "אם כן, מה ההבדל?"

"אני חי בין שני מיליונים יהודים."

"גם אני."

"אצלנו נשיא המדינה יהודי."

"טוב, כשארצה להיות נשיא, אבוא לישראל..."

בערך בשלב זה של הויכוח נהגנו להתפזר, רוויי בוז - גומלין. אולם זה לא קלקל את היחס הטוב בינינו. יתר על כן, כשהוזמנתי על ידי משרד החוץ של דודי אגון לחזות במצעד הצבאי ביום הצהרת העצמאות של ארה"ב, נתלווה אלי דודי נרגש מן הכבוד שנפל בחלקו בזכותי.

איני מתכוון לפגוע ברגשות פטריוטים, אך גם האמריקנים יודעים לערוך מצעדים. זמן מה ספרתי את התזמורות הצבאיות, אבל כשהגעתי למספר חמישים, התייאשתי.

דודי מחא כף במאור פנים:

"נו?" שאל "איך היינו?"

"לא רע," מלמלנו "לא רע."

מקץ שש שעות, כתום המצעד, הרעישו מעל ראשינו כארבע מאות מטוסי סילון מכל הסוגים. דודי הביט למעלה בהתפעלות:

"אתה רואה?" צהל "אין כוח כזה בעולם כולו!"

רציתי לענות לו משהו קולע, אבל לא ידעתי מה.

\*\*\*

אולם השנה קרה נס: דודי אגון בא לארץ. לא בגלל סיבות מיוחדות, חס ושלום, אלא הוא ערך סיור באירופה, וחשב - באמת, למה לא? - לקפוץ גם אל הקרובים שלו. הפעם היה הוא אורח הממשלה, והודות לו נהניתי מכבוד תיירים ביום המצעד.

הסדר היה מופתי. כלומר, הלכנו ברגל כעשרים קילומטרים, השמש להטה בעוז, המקומות על הטריבונה לא היו נוחים כלל ועיקר, ונוסף לכך גם מחירם המפולפל. דודי התאפק ולא אמר מילה. ישבנו שעה וחצי באווירה דחוסה. כשמסרו את הדגלים, דודי אגון מחא כף. אחר כך הופיעו מעל ראשינו 8 "מיסטרים". דודי אגון הביט למעלה, ועיניו החלו לזלוג דמעות. אצל ארבעת ההליקופטרים כבר בכה כמו ילד.

"דוד." אמרתי לו "זה ההבדל."

לניתוח מפורט של הקטע:

<http://tafnit.rashi.org.il/uploads/links_files/%D7%9E%D7%91%D7%97%D7%9F%20%D7%9E%D7%97%D7%95%D7%95%D7%9F%20%D7%95%D7%A0%D7%99%D7%AA%D7%95%D7%97%20%D7%AA%D7%95%D7%9B%D7%9F%20%D7%AA%D7%A9%D7%A1%D7%96%20%D7%A2%D7%91%D7%A8%D7%99%D7%AA%20%D7%AA%D7%97%D7%99%D7%9C%D7%AA%20%D7%A9%D7%A0%D7%94(1).pdf>

1. מהו המסר המרכזי של הקטע?

עם כל המחסורים והבעיות, מדינת ישראל היא מקור לגאווה והתרגשות לכל יהודי

העולם, ומהווה מקור לגאווה וזהות יהודית.

**שלב ג –ההקבלה לקטע**

למד את הקטע 'קול דודי דופק' מאת הרב סולובייצ'יק

וקשר בין ששת המסרים שלמדנו לבין שש הדפיקות.

|  |  |  |
| --- | --- | --- |
| מספר הקטע שלמדנו | תוכן | מספר ה'דפיקה' המקבילה |
| א | הנצרות והקמת המדינה |  |
| ב | חוק השבות |  |
| ג | ההצבעה באו"ם |  |
| ד | מסרת מעטים ביד רבים |  |
| ה | דם יהודי אינו הפקר |  |
| ו | **לו}** וידעו הגוים אשר ישארו סביבותיכם כי אני יהוה בניתי הנהרסות נטעתי הנשמה אני יהוה דברתי ועשיתי:  (יחזקאל לו) |  |
| תשובה לדוגמה טכנית | | |
| מספר הקטע שלמדנו | תוכן | מספר ה'דפיקה' המקבילה |
| א | הנצרות והקמת המדינה | 1 |
| ב | חוק השבות | 2 |
| ג | ההצבעה באו"ם | 3 |
| ד | מסרת מעטים ביד רבים | 4 |
| ה | דם יהודי אינו הפקר | 5 |
| ו | **לו}** וידעו הגוים אשר ישארו סביבותיכם כי אני יהוה בניתי הנהרסות נטעתי הנשמה אני יהוה דברתי ועשיתי:  (יחזקאל לו) | 6 |

|  |  |  |
| --- | --- | --- |
| התשובות הנכונות: | | |
| מספר הקטע שלמדנו | תוכן | מספר ה'דפיקה' המקבילה |
| א | הנצרות והקמת המדינה | 3 |
| ב | חוק השבות | 6 |
| ג | ההצבעה באו"ם | 1 |
| ד | מסרת מעטים ביד רבים | 2 |
| ה | דם יהודי אינו הפקר | 5 |
| ו | **לו}** וידעו הגוים אשר ישארו סביבותיכם כי אני יהוה בניתי הנהרסות נטעתי הנשמה אני יהוה דברתי ועשיתי:  (יחזקאל לו) | 4 |

ניתן גם לדרוש מן התלמידים מראש לתת משפט סיכום לכל מסר.

שלב ד – למתקדמים

1. מניין לקוחה כותרת המאמר, ומהי משמעות הדבר?

שיר השירים. ה'דפיקות' כשיר השירים, מבטאות את אהבת ה' אלינו.

1. מצא משפט ומסר בדברי הרב סולובייצ'יק שאיננו נמצא בקטעים אשר הבאנו.

|  |  |  |
| --- | --- | --- |
| מספר 'דפיקה' | ציטוט | מסר |
| 1 | "ארגון האומות המאוחדות נוצר במיוחד לתכלית זו" | הכרזת המדינה לבדה מצדיקה את קיום האו"ם! |
| 2 | "פרעה הכביד את לבו" | השוואה בין הכבדת הלב הניסית של פרעה להחלטת המלחמה של ארצות ערב |
| 3. | "מברכתו אתה למד מה היה בלבו" | השנאה התת-מודעת של הנוצרים. |
| 4. | "רב החובל אינו מניחם להסיח דעתם מגורלם" | המדינה כמונעת התבוללות. ההשוואה העקבית לספר יונה. |
| 5 | "הרעל .. מחלחל בבני דור זה" | המהפך מן השואה לתביעת דם יהודי\*. |
| 6 | "עדים היינו כולנו להתנחלות יהודי המזרח בארץ.." | קיום המדינה כמפלט, מנע שואה נוספת ביהודי המזרח. |

\*למספר 5:

"חי נחלצת ממני פתאום

אך אתך הנני, חי האל.

לי דמך הוא לחם אדום

איך לפתע ממך אגמל?

('נאום שנאת היהודים' , נתן אלתרמן, הטור השביעי).

1. הרב קוק טען כי 'מדינת ישראל היא יסוד כסא ה' בעולם' האם הרב סולובייצ'יק יסכים לקביעה זו?

לא. היא 'דפיקה' משמעותית, אך לא רואים בדבריו שיש לה ערך דתי עצמי מהפך מציאות. הוא מונה את התועליות שלה, לא מקדש את עצם קיומה.